બીજી તરફ, કુલગામ જિલ્લામાં કૈમોહના ચેદરબાન ગામમાં ગત રવિવારે પોલીસ, સીઆરપીએફ અને સેનાએ એક ઘરમાં છુપાયેલા બે આતંકવાદીઓને ફૂંકી માર્યા હતા. જ્યારે એક આતંકવાદીએ આત્મસમર્પણ કર્યું હતું. આત્મસમર્પણ બતાવે છે કે મુઠ્ઠીભર આતંકીઓ અને તેમના આશ્રયદાતાઓ કેટલા ગભરાયા છે, બાકી તે બ્રેનવૉશ થયેલા આતંકીઓના સ્વભાવમાં નથી હોતું. સીઝ ફાયર વખતે કાશ્મીરની ગલીઓમાં જોવા મળતા ઝનૂની પથ્થરબાજોનાં ટોળાં હવે જેલ જવાની કે માર્યા જવાની બીકે દેખાતા નથી. કેમ કે એ પથ્થરબાજો વાસ્તવમાં અલગાવવાદી નેતાઓની ભાડૂતી ફોજ છે. તેમનું રોજનું વેતન ચૂકવાય છે.